google/wiki40b huggingface dataset:
प्रकाश-संश्लेषण को प्रभावित करने वाले कारक

सीमाबद्ध कारक

जब एक क्रिया विभिन्न कारकों द्वारा नियन्त्रित होती है तब प्रकाश संश्लेषण की गति सबसे मन्द कारक द्वारा सीमित होती है। एफ. ई. ब्लैकमैन ने १९०५ ई. में प्रकाश-संश्लेषण के सम्बन्ध में अपने शोध प्रपत्र में इस जानकारी को लिखा था। बाद में यह एक नियम बन गया जिसका महत्व केवल प्रकाश-संश्लेषण ही नहीं सभी जैव-रसायनिक क्रियायों के लिए है। प्रकाश-संश्लेषण की क्रिया की गति प्रकाश, कार्बनडाइऑक्साइड, जल, क्लोरोफिल इत्यादि कारकों द्वारा नियंत्रित होती है। इनमें से जो भी उचित परिमाण से कम परिमाण में होता है, वह पूरी क्रिया की गति को नियन्त्रित रखता है एवं उसी उस समय के लिए सीमाबद्ध कारक कहा जाता है।
२०५५ ईसा पूर्व

२०५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाकिस्तान मुर्दाबाद

पाकिस्तान मुर्दाबाद (लातिनी लिपि: Pakistan Murdabad, नस्तालीक़: پاکستان مردہ باد‎) हिन्दुस्तानी भाषा और एक हद तक पंजाबी भाषा में भारत के बंटवारे और ख़ास कर पंजाब बंटवारे के समय के दौरान लगाया गया एक राजनैतिक नारा है। इसका मतलब है: "पाकिस्तान की मौत हो" या और ज़्यादा उचित "पाकिस्तान का विनाश हो" और इसकी शब्द निरुक्ति फ़ारसी भाषा से है।
यह स्लोगन भारत बंटवारे से पहले पाकिस्तान लहर यानि दक्षिण एशिया में एक नये इस्लामी मुल्क की स्थापना करने के लिए आंदोलन के दौरान पहली बार सिक्खों के लीडर मास्टर तारा सिंह द्वारा उच्चारित किया गया था क्योंकि पंजाब क्षेत्र के सिक्ख मुसलमानों की प्रसावित हकूमत के ज़ोरदार ख़िलाफ़ थे। यह मुहम्मद अली जिन्ना के स्लोगन "पाकिस्तान ज़िन्दाबाद" के उलट में लगाया गया था।
पिछले कुछ सालों में यह स्लोगन का वर्णन दक्षिण एशियायी साहित्य में मिला जा रहा है, सआदत हसन मंटो, बापसी सिद्धवा और खुशवंत सिंह जैसे हरमन प्यारे लेखक की रचनायों में इस स्लोगन उल्लिखित है।
भारत बंटवारे से कुछ ही समय बाद नये मुल्क पाकिस्तान में रैफ़्यूजी कैंपों में फंसे गए लोगों ने नयी पाकिस्तानी हकूमत की नाक़ाबलियत के विरुद्ध अपने ग़ुस्से व्यक्त करने के लिए यह स्लोगन उच्चारित किया था।
राष्ट्रीय राजमार्ग ५१ (भारत)

मार्ग

यह राष्ट्रीय राजमार्ग अरब सागर पर बसे हुए द्वारका से आरम्भ होता है और फिर तट के साथ-साथ दक्षिण की ओर जाता है। यहाँ यह भोगात, पोरबंदर, मांगरोल, वेरावल, सोमनाथ मन्दिर, कोडीनार, उना, तलाजा और फिर भावनगर जाता है।
क्विनोलीन

गुणधर्म

क्विनोलीन शुद्ध रूप से रंगहीन तैलीय द्रव है, पर हवा के संपर्क से धीरे-धीरे काला पड़ जाता है। इसका आपेक्षिक घनत्व १.०९५ और क्वथनांक २९९ डिग्री सें. हैं। इसमें लाक्षणिक दुर्गध होती है। यह जल में थोड़ा विलेय है लेकिन गरम जल तथा अधिकांश कार्बनिक विलायकों में सरलता से विलेय है। लिटमस के साथ क्षारीय परख देता है तथा एकाम्लीय समाक्षार की भाँति अम्लों, जैसे हाइड्रोजन अम्ल, के साथ मणिभीय लवण बनाता है, जो पानी में अधिक विलेय होते हैं।

निर्माण

अपरिष्कृत क्विनोलीन को, जो कोलतार अथवा अस्थितैल से प्राप्त होता है, विशुद्ध बनाना कठिन है, क्योंकि उसमें उसके सजातीय भी मिश्रित रहते हैं। इसलिये शुद्ध क्विनोलीन कृत्रिम विधि से प्राप्त किया जाता है। स्क्राउप (Skraup) की विधि के अनुसार ऐनिलीन (१९ भाग), ग्लिसरीन (६० भाग), सल्फ्यूरिक अम्ल (५० भाग) तथा नाइट्रोबेंजीन (१२ भाग) के मिश्रण को दो घंटे तक उबालते है। नाइट्रोबेंज़ीन (आक्सीकारक) के स्थान पर आर्सेनिक अम्ल का प्रयोग अधिक उपयोगी होता है। इस रासायनिक क्रिया में ग्लिसरीन ऐक्रोलीन में परिवर्तित हो जाता है। यह ऐनिलीन के साथ संयोजित होकर ऐक्रोलीन ऐनिलीन बनाता है, जो आक्सीकृत होकर क्विनोलीन बन जाता है। यह तृतीय ऐमिन होने के कारण ऐल्किल-आयोहइडों के साथ चतुष्क ऐमोनियम लवण और अकार्बनिक लवणों के साथ द्विगुण लवण बनाता है, जैसे प्लैटीनीक्लोराइड के साथ (C9H7N) 2H2 Pt Cl6 2H2 O क्विनोलीन के ऊपर नाइट्रिक और क्रोमिक अम्ल की कोई क्रिया नहीं होती पर क्षारीय परमैंगनेट इसे क्विनोलिनिक अम्ल में आक्सीकृत करता है। इसकी अणुरचना नैफ्थेलीन की भाँति है, जिसे हम दो नाभिकों, एक बेंजीन तथा दूसरे पिरिडीन के संगलन से प्राप्त समझ सकते है :
पिरिडीन नाभिक का शीघ्र ही हाइड्रोजीनकरण होता है। टिन और हाइड्रोक्लोरिक अम्ल से अपचयित होकर क्विनोलीन के बहुत से प्रतिस्थापन उत्पाद पदार्थ ज्ञात हैं और इसके संजातों (Homologues) में क्विनैल्डीन, लेपिंडीन तथा गामा फेनील क्विनोलीन महत्वपूर्ण हैं।

उपयोग

कुछ क्विनोलीन संजातों का उपयोग ओषधि में प्रतिपूय तथा पीड़ानाशक के रूप में किया जाता है। डिफ्थीरिया रोग में गला धोने के लिये भी इसका उपयोग किया जाता है। कृत्रिम रंजकों के सश्लेषण में यह महत्वपूर्ण मध्यवर्ती है।
२५०७ ईसा पूर्व

२५०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राम रतन भटनागर

परिचय

डॉ रामरतन भटनागर का जन्म जनवरी 1914 को उत्तर प्रदेश (भारत) के शहर रामपुर में हुआ। लखनऊ और इलाहबाद में अध्ययन एवं शोध के दौरान निराला, पंत, महादेवी, रामकुमार वर्मा आदि लेखकों के संम्पर्क में आये। 1951 में सागर विश्वविद्यालय के हिन्दी विभाग में लम्बे समय तक आचार्य नन्द दुलारे वाजपेयी के सानिध्य में कार्य किया।

शिक्षा

मास्टर ओफ़ फिलासफी अंग्रेजी साहित्य (1937) लखनऊ विश्वविद्यालय, मास्टर ओफ़ फिलासफी इलाहबाद विश्वविद्यालय हिन्दी साहित्य (1939), डॉक्टर ऑफ फिलॉसफी इलाहबाद विश्वविद्यालय (1948) "राईज़ एंड ग्रोथ ऑफ हिन्दी जर्नलिस्म" डॉक्टर ऑफ लिट्रेचर सागर विश्वविद्यालय (1972)
कार्यक्षेत्र 
डॉ रामरतन भटनागर का कार्यक्षेत्र लेखन और शिक्षा का रहा। 1951 में श्री हरिसिंह गौर विश्वविद्यालय, सागर के हिन्दी विभाग में उन्होंने प्राध्यापक के पद पर शिक्षण कार्य शुरु किया और वहीं से 1976 में प्रोफेसर के पद से सेवानिवृत्त हुए।
लेखन के क्षेत्र में उनका परिचय एक स्वतंत्र एवं जागरूप आलोचक और निबन्धकार के रूप में है जो उनकी कृतियों में परिलक्षित होता है। डॉ रामरतन भटनागर का कवि रूप उनके कतिपय काव्य संग्रहों के द्वारा सामने आता है जिसमें एक संवेदनशील कवि की छाप दिखाई देती है।
फ़सल

फसल या सस्य किसी समय-चक्र के अनुसार वनस्पतियों या वृक्षों पर मानवों व पालतू पशुओं के उपभोग के लिए उगाकर काटी या तोड़ी जाने वाली पैदावार को कहते हैं। मसलन गेंहू की फ़सल तब तैयार होती है जब उसके दाने पककर पीले से हो जाएँ और उस समय किसी खेत में उग रहे समस्त गेंहू के पौधों को काट लिया जाता है और उनके कणों को अलग कर दिया जाता है। आम की फ़सल में किसी बाग़ के पेड़ों पर आम पकने लगते हैं और, बिना पेड़ों को नुक्सान पहुँचाए, फलों को तोड़कर एकत्रित किया जाता है।
जब से कृषि का आविष्कार हुआ है बहुत से मानवों के जीवनक्रम में फ़सलों का बड़ा महत्व रहा है। उदाहरण के लिए उत्तर भारत, पाकिस्तान व नेपाल में रबी की फ़सल और ख़रीफ़ की फ़सल दो बड़ी घटनाएँ हैं जो बड़ी हद तक इन क्षेत्रों के ग्रामीण जीवन को निर्धारित करती हैं। इसी तरह अन्य जगहों के स्थानीय मौसम, धरती, वनस्पति व जल पर आधारित फ़सलें वहाँ के जीवन-क्रमों पर गहरा प्रभाव रखती हैं।

भारतीय फसलें तथा उनका वर्गीकरण

भारतीय फसलों का वर्गीकरण भिन्न-भिन्न आधारों पर किया जा सकता है। नीचे कुछ आधारों पर भारतीय फसलों का वर्गीकरण दिया गया है।
रसिक गोविंद(रीतिग्रंथकार कवि)

रसिक गोविन्द रीतिकाल के कवि थे। वे निंबार्क संप्रदाय के एक महात्मा हरिव्यास की गद्दी के शिष्य थे और वृंदावन में रहते थे। हरिव्यास जी की शिष्य परंपरा में 'सर्वेश्वरशरण देव' जी बड़े भारी भक्त हुए हैं। रसिक गोविंद उन्हीं के शिष्य थे। ये जयपुर (राजपूताना) के रहने वाले और नटाणी जाति के थे। इनके पिता का नाम 'शालिग्राम', माता का 'गुमाना' और बड़े भाई का नाम 'बालमुकुंद' था। इनका कविता काल संवत 1850 से 1890 तक अर्थात विक्रम की उन्नीसवीं शताब्दी के मध्य से लेकर अंत तक प्रतीत होता है। अब तक इनके 9 ग्रंथों का पता चला है - रामायण सूचनिका, रसिक गोविंदानंद घन, लछिमन चंद्रिका, अष्टदेशभाषा, पिंगल, समयप्रबंध, कलियुगरासो, रसिक गोविंद और युगलरस माधुरी।
इनका असली नाम 'गोविन्द' था और ये जयपुर के रहनेवाले नटाणी जाति के वैश्य थे। रामचंद्र शुक्ल के अनुसार इनका काव्यकाल संवत्. १८५१ से संवत्. १८९१ विक्रमी तक था। कृष्णभक्त हो जाने के बाद इन्हें 'रसिक' उपाधि मिली थी। पिता का नाम सालिग्राम और माता का नाम गुमाना था। मोतीराम इनके चाचा और बालमुकुंद इनके बड़े भाई थे। अपने प्रसिद्ध ग्रंथ 'रसिकगोविंदानंदघन' की रचना इन्होंने बालमुकुंद के पुत्र नारायण के लिए की थी। आर्थिक वैषम्य के कारण ही ये विरक्त हो वृंदावन चले गए थे। इन्होंने निंवार्क संप्रदायी आचार्य सर्वेश्वरशरण देव जी से दीक्षा ग्रहण की थी।
अल-इखलास

अल-इख़लास (अरबी: سورة الإخلاص) (ईमानदारी), आका अत-तौहीद (سورة التوحيد) (मोनोथीइज़म या अद्वैतवाद)। यह [[कुरान का 112वां सूरा है। यह तौहीद, ईश्वर की पूर्णतया एकता का निरुपण है। इसमें ४ आयतें हैं। अल-इख़लास का अर्थ है "शुद्धता" या "परिशोधन", ईश्वर हेतु यानि शुद्ध एवं स्वामिभक्त रहना, या अपनी आत्मा से गैर-इस्लामी धारणा को अलग कर देना, जैसे द्वैतवाद, इत्यादि।
यह सूरा मक्कन है या मदीनन; यह अभी विवादित ही है। पहला विकल्प अधिक सही है
दीपक डोबरियाल

दीपक डोबरियाल - नई पीढ़ी के युवा सिनेमा अभिनेता, फिल्म 'दिल्ली -6' मे जलेबी वाला और ओमकारा मे राज्जू से चर्चित। अरविन्द गौड़ के निर्देशन मे ६ वर्ष तक नाटको मे काम करने के बाद गत सालो मे दीपक डोबरियाल ने अपने ताजगी भरे सनसनाते अभिनय से बॉलीवुड मे अलग पहचान बनाई है। 'मकबूल' से लेकर ओमकारा, 1971, शौर्य, दिल्ली-६ तक हर फिल्म में दीपक डोबरियाल ने खुद को साबित किया है। दीपक को ओमकारा के लिये फिल्म फेयर अवार्ड भी मिला है।

शुरुआती जीवन

दीपक डोबरियाल के माता पिता पौड़ी गढ़वाल (उत्तराखंड) के सतपुली गाँव के हैं। शिक्षा दिल्ली में, पिता आईएसआई संस्था मे काम करते है। दीपक डोबरियाल की बचपन से ही अभिनय में गहरी दिलचस्पी थी। अपनी स्कूली शिक्षा के बाद दीपक ने 1994 मे सुप्रसिद्ध रंगमंच निर्देशक अरविन्द गौड़ के साथ अपने अभिनय कैरियर की शुरुआत की। 
अस्मिता नाट्य संस्था के साथ अरविंद गौड़ के निर्देशन मे ६ वर्ष तक अभिनय प्रशिक्षण लिया

प्रमुख नाटक

अरविन्द गौड़ के पसन्दिदा दीपक डोबरियाल दिल्ली रंगमंच के स्टार अभिनेता रहे है। अरविंद गौड़ के साथ दीपक डोबरियाल के प्रमुख नाटक मे गिरीश कर्नाड का तुगलक, धर्मवीर भारती का अंधा युग,स्वदेश दीपक का कोर्ट मार्शल, महेश दत्ताणी का फाइनल सोलुसन्स, भीष्म साहनी का माधवी, बेर्तोल्त ब्रेस्त् का कोकेशियान चाक सर्किल,नाग बोडस का अम्मा तुझे सलाम,गिरीश कर्नाड का रक्त् कल्याण (Taledanda), राम गोपाल बजाज द्वारा हिन्दी अनुवाद, अशोक लाल का एक मामूली आदमी, दरिओ फो का ऑपरेशन तीन स्टार, यूजीन ओ नील का डिजायर अन्डर द एल्मस, चेखव का लोग- बाग आदि शामिल है।
कॉइन ऑप्रेटेड बेबीज़

कॉइन ऑप्रेटेड बेबीज़ उन शिशुओं को कहा जाता है जिन्हें सार्वजनिक लॉकरों में छोड़ दिया जाता है, जो ज़्यादा-तर जापान और चीन में हुआ करता है। इसके पीछे एक धारण यह है कि ऐसे लॉकरों को वहाँ के सेवक/ पदाधिकारी खते रहते हैं और उन बच्चों को जल्द ही ढूंढ लिया जाएगा; परन्तु ऐसा न होने के कारण ऐसे कई बच्चे मृत हो चुके हैं। 1980 से 1990 के बीच 191 ऐसे मामले सामने आए हैं जिनमें ये बच्चे मुर्दा पाए गए, जो इस अर्से की कल बाल हत्या के मामलों की 6% तादाद है। हाल के कुछ सालों में ओसाका की सरकार ने एक गुट नियुक्त किया है जिसका लक्ष्य शोषित और अनदेखापन के शिकार बच्चों को खोज निकालना और उनकी सुरक्षा का प्रबंध करना। 1993 में इन लोगों के लिए एक निर्देशिका प्रकाशित की जिसमें बाल शोषण से जोजने के बारे में लिखा था। इसमें समस्या यह है कि जापानी प्रशासन अब भी शोषण से सम्बंधित पुराने नियमों का इस्तिमाल करती है। आधुनिक नियमों की तय्यारी के प्रयास भी जारी हैं।
कोली

कोली (अंग्रेजी: Koli) एक समुदाय है जो मूल रूप से भारत के गुजरात, राजस्थान, मध्य प्रदेश, महाराष्ट्र, हरियाणा, हिमाचल प्रदेश, उत्तर प्रदेश, कर्नाटक और जम्मू कश्मीर राज्यों का निवासी रहा है। वर्तमान में, कुछ राज्यों में इन्हें जनजाति और कुछ राज्यों में अन्य पिछड़ा वर्ग में रखा गया है।

सैन्य सक्ति

डेक्कन कोली कोर 1857 में जनरल नट्टल द्वारा स्थापित एक अनियमित विशेष सेना बल था जिसे डेक्कन में कोली और भील जाती द्वारा कानूनहीनता और विकार को नियंत्रित करने के लिए बनाया गया था। डेक्कन कोली कोर का मुख्यालय अहमदनगर और नाशिक था। यह ब्रिटिश भारतीय सेना के बॉम्बे आर्मी रेजिमेंट का हिस्सा थी। कोली कोर की स्थापना का कारण स्वयं कोली थे। डेक्कन कोली कॉर्प्स की स्थापना होने पर कोली ब्रिटिश शासन के खिलाफ नहीं होंगे और क्षेत्र में अच्छी स्थिती  बनाए रखेंगे।
दूसरा कारण उनकी लड़ाई कौशल था। कोली पहाड़ी क्षेत्र और वन क्षेत्र में अच्छे लड़ाकू थे। कोली कोर  के प्रमुख कोलीयों के बोमले कबीले के नाइक जिवाजी बोम्ला थे। उल्लेखनीय कोली लुटेरे और असरदार कोलीयों को डेक्कन कोली कोर के मुख्य अधिकारी के रूप में चुना गया था। कोली कोर में  600 कोली सिपाही थे। मार्च 1861 में डेक्कन कोली कोर (डीकेसी) को तोड़ दिया गया था। क्षेत्र में परेशानी खत्म होने वाली थी और नियमित सैनिकों को क्षेत्र से हटा दिया गया और उनकी जगह डेक्कन कोली कोर को तैनात किया गया क्योंकि डेक्कन कोली कोर नियमित स्थानीय कोर से बेहतर प्रदर्शन कर रहे थे। डेक्कन कोली कोर बेहतर प्रदर्शन कर रहे थे लेकिन 1861 में डेक्कन कोली कोर के कुछ कोली सिपाही ब्रिटिश शासन के खिलाफ हो गए और विद्रोह कर दिया जिसके कारण कोली कोर को तोड दिया गया।
हथियार और पोशाक = 
बंदूक, काले चमड़े के लहजे, गहरे हरे रंग की मुड़ी हुई पगड़ी, गहरे हरे रंग का कपड़ा अंगरखा, डार्क ब्लड-रंगीन कमर के कपड़े के साथ उनके हथियार थे।
पुकार (2000 फ़िल्म)

सारांश

मेजर जयदेव "जय" राजवंश (अनिल कपूर) और उनके साथी अधिकारी एक प्रमुख राजनेता को बचाने के साथ-साथ उनके अपहरणकर्ता, अब्रुश (डैनी डेन्जोंगपा) को पकड़ने में कामयाब रहते हैं। यह आतंकवादी वर्षों से भाग रहा था और अंत में वह दो अधिकारियों द्वारा पकड़ लिया जाता है। जय का खुशी से स्वागत किया जाता है और उसे राष्ट्रीय नायक घोषित किया जाता है।
वह सेना से छुट्टी लेता है और अपने शहर लौटता है। वहाँ वह अपने बचपन की दोस्त अंजली (माधुरी दीक्षित) से मिलता है जो हमेशा से जय से प्यार करती है। अंजलि जय की छुट्टियों में अधिकांश समय उसके साथ रहना चाहती है और उसके करीब आने की कोशिश करती है। एक पार्टी में, जय तत्कालीन मिस इंडिया, पूजा मल्लापा (नम्रता शिरोडकर) से मिलता है। जैसे-जैसे वे साथ अधिक समय बिताते हैं, वे प्यार में पड़ने लगते हैं।
जय के माता-पिता उसकी शादी अंजलि से तय कर देते हैं, पर जब उन्हें पता चलता है कि जय और पुजा एक दूसरे से प्यार करते हैं तो वो ये सब अंजलि को बता देते हैं। अंजलि का दिल टूट जाता है और वो इसका बदला लेने के बारे में सोचती है। अब्रुश इसका फायदा उठाने की कोशिश करता है। वे दोनों मिल कर जय की पूरी जिंदगी तबाह करने की साज़िश रचते हैं।
अंजलि उसके लिए कुछ गुप्त दस्तावेज़ चोरी कर लेती है और इस तरह उन दोनों के कारण जय का कोर्ट मार्शल हो जाता है और उसे देशद्रोही घोषित कर दिया जाता है। परिवार वालों के कारण पूजा उसे अकेला छोड़ देती है। जय खुद ही अपने आप को बेगुनाह साबित करने की कोशिश में लग जाता है। अंजलि को अपनी भूल का एहसास होता है और वो जय की मदद करने की कोशिश करती है। बेगुनाह साबित होने के बाद वो अंजलि को माफ कर देता है और प्यार का इकरार भी कर देता है।
मासिक धर्म

<a href="http://fitnesfanda.com/kidney-cancer-causes-symptoms-and-treatment-in-hindi/">I have been searching for this information for a long time, but thank you so much that you gave us this information</a>,
10 से 15 साल की आयु की लड़की के अंडाशय हर महीने एक विकसित डिम्ब (अण्डा) उत्पन्न करना शुरू कर देते हैं। वह अण्डा अण्डवाहिका नली (फैलोपियन ट्यूव) के द्वारा नीचे जाता है जो कि अंडाशय को गर्भाशय से जोड़ती है। जब अण्डा गर्भाशय में पहुंचता है, उसका अस्तर रक्त और तरल पदार्थ से गाढ़ा हो जाता है। ऐसा इसलिए होता है कि यदि अण्डा उर्वरित हो जाए, तो वह बढ़ सके और शिशु के जन्म के लिए उसके स्तर में विकसित हो सके। यदि उस डिम्ब का पुरूष के शुक्राणु से सम्मिलन न हो तो वह स्राव बन जाता है जो कि योनि से निष्कासित हो जाता है। इसी स्राव को मासिक धर्म, पीरियड्स या रजोधर्म या माहवारी (Menstural Cycle or MC) कहते हैं।

माहवारी चक्र की सामान्य अवधि

माहवारी चक्र महीने में एक बार होता है, सामान्यतः 28 से 32 दिनों में एक बार। हालांकि अधिकतर मासिक धर्म का समय तीन से पांच दिन रहता है परन्तु दो से सात दिन तक की अवधि को सामान्य माना जाता है।
कणम्पुल्ल

कणम्पुल् नायनमार तमिल नाडु में सन्त था।
पैट्रोलियम एवं प्राकृतिक गैस राज्यमंत्री, भारत सरकार

पैट्रोलियम एवं प्राकृतिक गैस राज्यमंत्री, भारत सरकार भारत सरकार में एक राज्य मंत्री हैं।
चंदना बैनर्जी

चन्दना बनर्जी (जन्म १९५३) एक भारतीय अभिनेत्री, मॉडल और ब्यूटी क्वीन हैं।  वह "फेमिना टीन प्रिंसेस" के प्रथम संस्करण की विजेता थी। उन्होंने शिकागो, इलिनोइस में २६ मई १९६७ को आयोजित इंटरनेशनल टीन प्रिंसेस में भारत का प्रतिनिधित्व किया और प्रथम रनर अप का खिताब हासिल किया। सौन्दर्य प्रतियोगिता को जीतने से पूर्व उन्होंने भारतीय फिल्म तीन कन्या में काम किया था ।
पणेना

पणेना नेपालके लुम्बिनी अंचलके अर्घाखाँची जिलाकी एक गाँव विकास समिति है।
अल्नैजिक, अलास्का

अल्नैजिक (अंग्रेज़ी: Aleknagik) संयुक्त राज्य अमेरिका के अलास्का राज्य के डिलिंघम जनगणना क्षेत्र के असंगठिक बरो का एक दूसरे दर्जे का नगर है। 2010 की जनगणना में यहाँ की कुल जनसंख्या 219 थी। अल्नैजिक का कुल क्षेत्रफल 48.6 वर्ग किमी है जिसमे से 29.9 वर्ग किमी भूक्षेत्र और 18.7 वर्ग किमी जलक्षेत्र है। समुद्र-तल से इसकी ऊँचाई 11 मीटर (36 फुट) है। यहाँ के वर्तमान (जुलाई 2015 में) महापौर का नाम जेन गॉट्शैल्क है।

जन्सांख्यिकी

2000 की जनगणना में अल्नैजिक में 221 लोग, 70 कुनबे, और 52 परिवार थे। जनसंख्या घनत्व 7.4/किमी² था। 3.6/किमी² घनत्व के साथ कुल 107 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (81.90%), श्वेत (13.57%), दो या दो से अधिक प्रजाती के (2.27%), अन्य प्रजातियों के (1.36%)। किसी भी प्रजाती के हिस्पैनिक या लैटिनो 1.36% थे।
मुस्लिम खण्ड

मुस्लिम खण्ड: Muslim Quarter, (अरबी: حارة المسلمين हरात अल-मुस्लिमिन; हिब्रू: הרובע המוסמי हा-रेवा हा-मस्लेमि) यरूशलम शहर का पूर्वोत्तर क्षेत्र है यह सबसे बड़ा और सबसे अधिक आबादी
वाला है और पूर्व में लायंस द्वार, दक्षिण में टेम्पल माउंट की उत्तरी दीवार के साथ, दमिश्क गेट तक फैली हुई है।
पश्चिम में पश्चिमी दीवार का मार्ग और मुस्लिम खण्ड की आबादी 22,000 है।
हर्ष कुमार

हर्ष कुमार भारतीय रेल में एक अधिकारी हैं और आजकल रेल मंत्रालय, नई दिल्ली में कार्यकारी निदेशक (वित्त) के पद पर कार्यरत हैं। इसके पहले ये उत्तर रेलवे, पश्चिम रेलवे, हिंदुस्तान पेट्रोलियम कॉरपोरेशन, कोंकण रेलवे, रेलवे स्टाफ कॉलेज, दक्षिण पूर्व रेलवे एवं रेल कोच कारखाना कपूरथला में विभिन्न पदों पर कार्य कर चुके हैं। उनकी प्रसिद्धि भारतीय भाषाओं में पहले फॉन्ट सुशा के निर्माता के रूप में भी हैं। 1997 में उनके बनाए हुए 'सुशा' सिस्टम की सहायता से हिंदी, मराठी, गुजराती, गुरुमुखी व बांग्ला भाषाओं में कंप्यूटर पर आसानी से कार्य हो रहा है। सुशा का प्रयोग कर इन भाषाओं में 'फ्रंट ऐंडस' बनाए गए हैं जिससे कि अंग्रेज़ी न जानने वाले लोग भी आराम से कंप्यूटरों पर काम कर रहे हैं। महत्वपूर्ण बात यह है कि यह आज भी निःशुल्क उपलब्ध है। इसे इंटरनेट से भी लिया जा सकता है। 
हर्ष सूचना प्रोद्योगिकी से संबद्ध रहे हैं, उन्होंने हंबरसाईड विश्वविद्यालय, ब्रिटेन से मास्टर्स उपाधि प्राप्त की है। वे कोंकण रेलवे जैसी परियोजनाओं से जुड़े रहे और भारत भर में समय समय पर नियुक्त रहे हैं। इसके अतिरिक्त वे कवि भी हैं और उनके दो कविता संग्रह एक भेंट और बेटी शीर्षक से प्रकाशित हुए हैं।
चेर्नोबिल परमाणु दुर्घटना

चेर्नोबिल परमाणु दुर्घटना मानव इतिहास की सबसे बड़ी परमाणु दुर्घटना है जो 25-26 अप्रैल 1986 की रात यूक्रेन स्थित चेर्नोबिल परमाणु संयंत्र के रिएक्टर क्रमांक 4 में हुई | यह परमाणु संयंत्र उत्तरी सोवियत यूक्रेन में स्थित प्रिप्यत शहर (जहाँ अब कोई नही रहता) के पास बनाया गया था | यह हादसा देर रात को उस वक्त हुआ जब इस संयंत्र के रक्षा उपकरणों की जांच की जा रही थी के ये उस समय काम करते है या नहीं जब संयंत्र की बिजली चली जाये, इसी कारण रिएक्टर क्रमांक 4 के उपकरणों को जान बूझ के बंद किया गया | परन्तु निर्माण में हुई कमियों और संचालन गड़बड़ियों के कारण रिएक्टर कोर में होने वाली परमाणु अभिक्रिया अत्यंत तेज हो गयी जिससे उत्पन्न गर्मी के कारण सारा पानी भाप में बदल गया, दवाब अधिक बढ़ जाने के कारण रिएक्टर में विस्फोट हुआ और ग्रेफाइट में आग लग गयी जो लगातार 9 दिनों तक जलती रही और वातावरण में रेडियोधर्मी पदार्थो को उगलती रही | माना जाता है की इस दौरान इतने रेडियोधर्मी पदार्थ वातावरण में मुक्त हुए जितने की किसी परमाणु बम के विस्फोट के दौरान होते है | ये रेडियोधर्मी पदार्थ दक्षिणी सोवियत यूनियन और यूरोपियन देशों के वातावरण में मिल गए जिससे जान और माल का काफी नुक्सान हुआ जो आज भी जारी है |  
इससे इतनी ज्यादा मात्रा में रेडियो एक्टिव धर्मी पदार्थ निकले जो हिरोशिमा एवं नागासाकी परमाणु हमले से १० गुना ज्यादा था। इस दुर्घटना के बाद करीब ६० हजार लोगों को सुरक्षित स्थानों पर लाया गया। करीबनं २ लाख लोगों को विस्थापित किया गया।
भाप द्वारा हुए विस्फोट के कारण सयंत्र में तत्काल दो लोगो की मौत हुई जिसमे एक तो विस्फोट से और दूसरा रेडियोधर्मिता की प्राणघातक मात्रा के संपर्क में आने से मारा गया | आने वाले दिनों में 134 कर्मचारियों को अस्पताल में भर्ती करना पड़ा जिनमे ARS (न्यून रेडियोधर्मी विसंगति) के लक्षण दिखाई दिए, इनमे से 28 दमकलकर्मी और कर्मचारी दिन बीतने के साथ मरते गए और 14 लोगो की मौत आने वाले 10 वर्षों में (1996 तक) रेडियोधर्मी कैंसर से हुई | आसपास फैली घनी आबादी में से 15 या उससे अधिक बच्चों की मौत सन 2011 तक थाइरोइड कैंसर से हो चुकी है | इस बात को जाने में अभी वर्षों  वक्त और लग सकता है जिससे इस बात की और पुष्टि हो सकती है की उन 134 लोगो की आने वाली पीढ़ियों को भी विसंगति का सामना करना पड़ सकता है |
चेर्नोबिल परमाणु दुर्घटना जान और माल के लिहाज़ से परमाणु सयंत्र इतिहास में घटित सबसे बड़ी घटना माना जाता है | यह दुर्घटना अभी तक घटित उन 2 दुर्घटनाओ में से एक है जिसे अंतर्राष्ट्रीय परमाणु त्रासदी पैमाने पर सबसे ज्यादा अंक 7 मिले है (दूसरी दुर्घटना सन 2011 में जापान के फुकुशिमा में हुई है)|   

By Shubham Sharma
नागपुर रेलवे स्टेशन

यह नागपुर शहर का रेलवे स्टेशन है।
सुशा (फॉण्ट)

सुशा एक नॉन-यूनिकोड हिन्दी ट्रू टाईप फॉन्ट है जो हर्ष कुमार ने मार्च 1997 में अंतर्जाल पर मुफ्त डाउनलोड के लिए उपलब्ध करवाया था। सुशा का प्रारंभिक बीटा संस्करण दिसंबर १९९५ में बना। इसे तीन फ़ॉन्टों के संगठित स्वरूप में तैयार किया गया था जिसका एक स्वरूप सामान्य और दो कलात्मक थे। इन्हें क्रमशः Shusha.ttf, Shusha02.ttf तथा Shusha05.ttf नाम दिया गया था। इसका प्रयोग माईक्रोसॉफ्ट ऑफिस पर हिन्दी, मराठी, नेपाली, संस्कृत तथा गुजराती लिखने तथा इंटरनेट पर भी किया जा सकता था। बाद में इसके पंजाबी और बंगाली संस्करण भी तैयार किए गए। 
सुशा फॉन्ट के मुफ़्त उपलब्ध होने से हिन्दी के अनेक जालस्थलों ने बड़ी सफलता के साथ इंटरनेट पर अपनी उपस्थिति दर्ज की। इसमें अनेक व्यक्तिगत जालघरों के अतिरिक्त कुछ साहित्यिक साइटें काफ़ी लोकप्रियता के साथ विकास में आईं जिनमें काव्यालय, बोलोजी, अभिव्यक्ति तथा अनुभूति प्रमुख थीं। इसके अतिरिक्त सुशा का इस्तेमाल डेस्कटॉप पब्लिशिंग (डीटीपी) में भी प्रचुरता से हुआ है।
कालांतर में खोज इंजनों पर प्राथमिकता पाने की चाह व अंतर्राष्ट्रीय स्तर पर प्रतिस्पर्धा हेतु हिन्दी व अन्य भारतीय भाषाओं के जालघर अहिस्ता अहिस्ता यूनीकोड का उपयोग करने लगे हैं। विंडोज़ एक्सपी जैसे उपयुक्त आपरेटिंग सिस्टम व फाँट डाउनलोड करने के झंझट से मुक्ति के अलावा उपयोग में सरलता ट्रू टाईप फाँट्स से दुराव व यूनीकोड की और बढ़ने के कारण बने हैं।
बूलियन तर्क प्रकार्य

Reema
मियांवाली

पंजाब, पाकिस्तान का एक नगर।
सलीम प्रथम

सलीम प्रथम (उस्मानी तुर्कीयाई: سليم اول, आधुनिक तुर्कीयाई: I. Selim; 1470/1 – सितम्बर 1520) 1512 से 1520 तक उस्मानिया साम्राज्य के सुल्तान थे। सलीम के दौर में ही इस्लामी ख़िलाफ़त अब्बासी राजवंश के हाथों से उसमानी राजवंश में हस्तान्तरित हुई और मक्का और मदीना के मुक़द्दस शहर उसमानी साम्राज्य का हिस्सा बने। इनके सख़्त स्वभाव की वजह से तुर्क लोग इन्हें "यावुज़ सुल्तान सेलिम" (तुर्कीयाई : Yavuz Sultan Selim) अर्थात "साहसी सुल्तान सलीम" कहते हैं।
उन्होंने अपने पिता बायज़ीद द्वितीय को तख़्त से उतारा और ख़ुद हुकूमत संभाली। क़ानून और उस वक़्त के प्रचलित उसूलों के मुताबिक़ उन्होंने तख़्त संभालते ही अपने सभी भाईयों और भतीजों को क़तल कर डाला।
साइमन बोलीवार

सिमोन बोलिवार
साइमन बोलीवार विश्वविख्यात व्यक्ति है।
तारकनाथ पालित

सर तारकनाथ पालित (1831-1914) बंगाल के एक वकील और एक परोपकारी व्यक्ति थे। वह बंगाल विभाजन के दौरान स्वदेशी आन्दोलन से जुड़े थे और कलकत्ता विश्वविद्यालय और जादवपुर विश्वविद्यालय की स्थापना के पीछे एक प्रमुख व्यक्ति थे।
नया मन्दिर

नया मन्दिर भारत में पुरानी दिल्ली में एक ऐतिहासिक जैन मन्दिर है, जो औरंगजेब द्वारा "धरमपुर" इलाके में जैन समुदाय को आवंटित किया गया था।
जैतीपुर गाँव, कहलगाँव (भागलपुर)

Jaitipur ek bahut sundar aur chota sa gaon h,ye gaon rampur panchayat ke antargat aata hai,yaha ki kali puja bahut prasidh h. jo deewali ke din manaya jata h aur is din gaon me mela bhi kiya jata h.
कृष्णा हठीसिंह

कृष्णा नेहरू हठीसिंह (1907–1967) भारतीय लेखिका और जवाहरलाल नेहरू की छोटी बहिन थी।इनकी कुछ पुस्तकें जैसे Shadows on the wall(1948),
The Story of Gandhiji(1949)आदि प्रमुख है।
कोल्हापुर विमानक्षेत्र

कोल्हापुर विमानक्षेत्र  कोल्हापुर में स्थित है। इसका ICAO कोडहै VAKP और IATA कोड है KLH। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 4400 फी. है।
नेली सेनगुप्त

नेली सेनगुप्त (Nellie Sengupta ; 1886–1973) एक अंग्रेज महिला थीं जिन्होने भारत की स्वतन्त्रता के लिये संघर्ष किया। वे यतीन्द्र मोहन सेनगुप्त की पत्नी थीं। १९३३ के कोलकाता अधिवेशन में वे भारतीय राष्ट्रीय कांग्रेस की सभापति चुनी गयीं।